Na našej FB stránke sme sa pýtali na tieto krásne rastliny a odpovede boli naozaj rôzne. Niektorí z vás mali naozaj pravdu. :)))) Jedná sa o druh šalvie hájnej a jej kultivary- Salvia nemorosa. Nájdeme ju vo viacerých farbách- fialovomodrá, modrá, ružová a biela.
Je zaujímavým a nenáročným druhom, ktorý si svoje uplatnenie nájde v zmiešaných záhonoch spolu s inými trvalkami. Obľubuje slnečné, až polotienisté miesta, priepustnú pôdu a dobre znáša aj suchšie polohy. Dosahuje výšku /v závislosti od kultivaru/ okolo 30-50cm a veľmi dobre znáša spätný rez, čo znamená, že ak ju zrežeme po odkvitnutí- opätovne nám vykvitne. Poslednýkrát ju však zostrihajte koncom leta a neskôr až na jar.